| Pesčių senosios kapinės |
| --- |
| Kapinės iš pietų pusės |
| 

Pesčių senosios kapinėsPesčių senosios kapinės

 |
| Koordinatės  | 

|  |
| --- |
| 56°02′50″š. pl. 21°32′25″r. ilg.﻿ / ﻿56.047184°š. pl. 21.540156°r. ilg.﻿ / 56.047184; 21.540156Koordinatės: 56°02′50″š. pl. 21°32′25″r. ilg.﻿ / ﻿56.047184°š. pl. 21.540156°r. ilg.﻿ / 56.047184; 21.540156 |

 |
| Vieta | Kretingos rajono savivaldybė |
| Seniūnija | Imbarės seniūnija |
| Plotas | 0,1795 ha |
| Naudotas | XVI a. – XX a. pr.; 1946–1947 m. |
| Žvalgytas | 1991, 1995, 1999, 2014, 2015 m. |
| Registro Nr. | 24237 |

**Pesčių (Klecininkų) senosios kapinės**, vadinamos *Markapiais, Kapeliais* (valstybės saugoma kultūros vertybe: unikalus kodas – 24237; senas registro kodas – L570) – neveikiančios kapinės šiaurės rytinėje Kretingos rajono savivaldybės teritorijos dalyje, Klecininkuose (Imbarės seniūnija), 270 m į vakarus nuo kelio  **226**  Kartena–Kūlupėnai–Salantai , 50 m į šiaurės rytus nuo Pestupio, jo kairiajame krante.

Kapinių tvoros fragmentas

Kapinės
-------

Įrengtos aukštumos šlaite. Netaisyklingo stačiakampio plano, 54 m ilgio šiaurės vakarų - pietryčių kryptimi, 20 m pločio, apjuostos 0,5–0,7 m aukščio ir 1,0–1,3 m pločio lauko akmenų pylimo, kurio šiaurės rytinėje ir pietvakarinėje dalyse ties viduriu palikta po tarpą vartams.

Paviršius nelygus, banguotas, žemėja į pietus, link upės slėnio. Laidojimo žymių nesimato. Pakraščiuose palei pylimą auga pavieniai medžiai ir krūmai. 

Ties viduriu sukrauta akmenų krūsnis, į kurią centre įstatytas medinis, kryžiaus su dvišlaičiu stogeliu pavidalo anotacinis ženklas su užrašu „PESČIŲ K. / SENOSIOS KAPINĖS". Į šiaurės vakarus nuo jo stovi paminklas kapinėse palaidotiems partizanams atminti.

Plotas – 0,14 ha, perimetras – 148 m.

Kapinių vaizdas iš rytų pusės 1991 m.
Anotacinis kapinių ženklas ir paminklas partizanams atminti

Istorija
--------

Įrengtos XVI a. veikė iki XVIII a. pab. – XIX a. pr. Laidoti Pesčių gyventojai. XIX a. – XX a. pr. retsykiais laidoti Pesčių, Klecininkų kaimų ir Edvardavo dvaro gyventojai: savižudžiai, nekrikštyti mirę kūdikiai, dėl kitų priežasčių į Salantų parapijos kapines nepriimti mirusieji. 1946–1947 m. palaidoti Salantų valsčiuje žuvę partizanai Bronius Jurčius, broliai Bernardas ir Petras Pauliai, Jonas Salys ir Juozas Sodys.

Vadinamos *Markapiais, Senkapiais, Kapeliais* (žem. *Markapē, Senkapē, Kapalē*). Nuo seno apjuostos lauko akmenų pylimo. Iki XX a. 7 dešimtmečio kapinių centre stovėjo medinė koplytėlė su Švč. Mergelės Marijos skulptūra.

Kapinės buvo Pesčių kaimo žemės pietinėje dalyje, kuri XX a. žemės reformų metu prijungta prie Klecininkų kaimo. 

1997 m. Lietuvių tautininkų sąjungos Kretingos rajono valdybos iniciatyva pastatytas paminklas pokario partizanams atminti (projekto autorius inžinierius Vytautas Valiukonis, Kretinga).

1997 m. įrašytos į Lietuvos Respublikos kultūros vertybių registro laidojimo vietų sąrašą (kodas L570), 2005 m. pripažintos valstybės saugoma kultūros vertybe. Nuo 2016 m. gruodžio 12 d. kapinės ir paminklas partizanams – nacionalinio reikšmingumo lygmens registrinis kultūros paveldo objektas, turintis istorinį ir memorialinį vertingųjų savybių pobūdį.

### Tyrimai

1935 m. žvalgė Pesčių pradžios mokyklos mokytojas Jonas Gvazdinskas, 1991, 1999, 2014 ir 2015 m. – Julius Kanarskas, 1995 m. – Kultūros paveldo centras (Loreta Kazlavickienė, Jadvyga Verksnienė), 2015 m. – Loreta Jatulionytė-Brezgienė (KPC).

Nuotraukos
----------

* Kapinės iš rytų pusėsKapinės iš rytų pusės
* Kapinės iš vakarų pusėsKapinės iš vakarų pusės
* Kapinės iš šiaurės pusėsKapinės iš šiaurės pusės

Šaltiniai
---------

1. ↑  Kretingos rajono gamtos ir kultūros paminklų ir saugotinų objektų katalogas, Vilnius, Respublikinis žemėtvarkos projektavimo institutas, 1976 m.
2. ↑  Julius Kanarskas. Pesčių kaimo kapinės (Imbarės apyl. Kretingos raj.). – 1993 m. – Kretingos muziejaus mokslinis archyvas. – F. 4, b. 227
3. ↑  Kretingos rajono kapinių apskaitos duomenys (1982 m. lauko darbai). - [Kaunas]: Visasąjunginio žemės ūkio aerofotogeodezinių tyrinėjimų instituto Vakarų filialas, [1983]
4. ↑  Genovaitė Paulikaitė. Įamžintas partizanų atminimas Pesčiuose. – Pajūrio naujienos – 1997 m. spalio 14 d.
5. ↑  Valstybės žinios – 1998 m. vasario 7 d. – Nr. 14. – P. 60
6. ↑  Valstybės žinios – 2005 m. gegužės 7 d. – Nr. 58-2034
7. ↑  Lietuvos žemės vardynas. Žemės vardai Klecininkų kaimo, Salantų valsčiaus, Kretingos apskrities. Surašė Jonas Gvazdinskas, 1935 m. – Lietuvių kalbos institutas

Nuorodos
--------

* Valstybės archeologijos komisijos medžiaga Archyvuota kopija 2015-10-05 iš Wayback Machine projekto.
* „Klecininkų, Pesčių kaimų senųjų kapinių kompleksas". Lietuvos Respublikos kultūros vertybių registras. Nuoroda tikrinta 2017-02-17.
* „Klecininkų, Pesčių kaimų senųjų kapinių komplekso senosios kapinės, vad. Markapiais". Lietuvos Respublikos kultūros vertybių registras. Nuoroda tikrinta 2017-02-17.